open-index/open-wikipedia-markdown huggingface dataset:
Bioekvivalenssi

**Bioekvivalenssi** on lääkevalmisteiden biologinen samanarvoisuus, joka todetaan kliinisin potilaskokein. Lääkevalmisteita pidetään biologisesti samanarvoisina, jos niiden pitoisuus-aikaprofiilit vertailevassa imeytymistutkimuksessa ovat niin samanlaiset, ettei ole odotettavissa eroja lääkkeen tehossa tai sen mahdollisesti aiheuttamissa haittavaikutuksissa. Rinnakkaislääkkeen bioekvivalenssi alkuperäisvalmisteen kanssa tutkitaan myyntiluvan haun yhteydessä. Biologinen samanarvoisuus on keskeisimpiä rinnakkaislääkkeen myyntiluvan myöntämisen ehtoja.

Bioekvivalenssia tutkittaessa potilaille annostellaan alkuperäis- ja rinnakkaislääkettä sama määrä ja lääkeaineen pitoisuutta potilaan veressä tarkkaillaan ajan suhteen. Jotta rinnakkaislääke olisi alkuperäisvalmisteen kanssa biologisesti samanarvoinen, lääkkeen imeytynyt kokonaismäärä ja pitoisuuden huippu saavat poiketa alkuperäisvalmisteen arvoista enintään 20 prosenttia. Ero ei ole yleensä kliinisesti merkittävä. Lääkkeen teho on suhteessa pitoisuuden tai annoksen logaritmiin, mistä johtuen 20 prosentin ero lääkkeen pitoisuudessa veressä tai vaikutuspaikassa vaikuttaa tehoon vain noin seitsemän prosenttia. Imeytyneen lääkeaineen määrällä tai pitoisuudella mitattuna esimerkiksi antibioottirinnakkaisvalmisteiden keskimääräinen ero alkuperäisvalmisteeseen verrattuna on ollut Suomessa nollasta viiteen prosenttiin.

Vuonna 2017 Euroopan lääkevirasto suositti vetämään myynnistä useita rinnakkaislääkevalmisteita havaittuaan väärinkäytöksiä niiden Micro Therapeutic Research Labsin Intiassa suorittamissa bioekvivalenssitutkimuksissa.

## Lähteet
Sikorsky S-55

**Sikorsky S-55**, (tunnetaan myös nimellä H-19) on yhdysvaltalaisen Sikorskyn valmistama kuljetushelikopteri.

## Kehitystyö ja käyttö
S-55 lensi ensimmäisen kerran 7. marraskuuta 1949. Kopterin tuotanto alkoi vuonna 1950.

Yhdysvalloissa tehtiin lisenssillä 1000 S-55-helikopteria ja Englanti (Westland Aircraft), Ranska (Sud-Ouest) ja Japani (Mitsubishi) valmistivat yhteensä 550. Sen pääasiallinen käyttäjä oli Korean sodasta alkaen Yhdysvaltain maavoimat. Muut sotilaskäyttäjät olivat Yhdysvaltain liittolaisia.

Suomeen hankittiin yksi S-55, joka oli siviili-ilma-alusrekisterissä tunnuksella OH-HSA. Kopteri on nykyään keräilijän kokoelmissa Sääksmäen Tarttilassa.

## Spesifikaatio
* miehistö: ohjaaja ja perämies
* kuljetuskapasiteetti: 12 sotilasta tai 8 haavoittunutta
* tyhjäpaino 2180&nbsp;kg
* suurin sallittu lentoonlähtömassa 3590&nbsp;kg
* voimalaite Pratt & Whitney R-1340 tähtimoottori, 600 hv

## Suoritusarvot
* huippunopeus 163&nbsp;km/h
* kantama 650&nbsp;km 
* lakikorkeus 3&nbsp;200 metriä (10&nbsp;500 jalkaa)

## Lähteet

## Aiheesta muualla

*H-19 US Army Aviation history fact sheet 
*H-19 Chickasaw on GlobalSecuity.org
*Duke, R.A., Helicopter Operations in Algeria [Trans. French], Dept. of the Army (1959) 
*France, Operations Research Group, *Report of the Operations Research Mission on H-21 Helicopter* Dept. of the Army (1957) 
*Riley, David, *French Helicopter Operations in Algeria*, Marine Corps Gazette, February 1958, pp.&nbsp;21–26. 
*Shrader, Charles R., *The First Helicopter War: Logistics and Mobility in Algeria, 1954-1962*, Westport, CT: Praeger Publishers (1999) 
*Spenser, Jay P., *Whirlybirds: A History of the U.S. Helicopter Pioneers*, Seattle, WA: University of Washington Press (1998)
Rauhan Tervehdys

**Rauhan Tervehdys** on vuonna 1907 perustettu seurakuntalehti, joka ilmestyy Oulun seurakuntayhtymän, Hailuodon, Limingan, Lumijoen, Muhoksen ja Tyrnävän alueella.

Lehden levikki on vuonna 2023 noin 99&nbsp;000 ja se ilmestyy 12 seurakunnan alueella torstaisin. Vuonna 2023 ilmestyy 40 numeroa. Lehteä julkaisee Rauhan Tervehdys ry.

## Lehden historiaa
Rauhan Tervehdys oli alun perin hartauslehti, jota komministeri Uno Wegeliuksen perustama Oulun Veljeyspiiri kävi toimittamaan. Ensimmäinen lehti, numeroltaan 0, ilmestyi nelisivuisena 21. joulukuuta 1907. Toimitustyötä hoiti Wegeliuksen ohella kaksi muuta henkilöä. Lehden alkuaikojen levikki oli noin 2&nbsp;000 kappaletta Oulussa ja lähiympäristössä, vuonna 1955 se oli 4&nbsp;000, vuonna 1958 9&nbsp;000, vuoden 1963 alussa 31&nbsp;000 ja 2000-luvun jälkipuoliskolla jo noin 100&nbsp;000. Lehti muistutti alun perin paljon samoihin aikoihin perustettua *[[Kotimaa (sanomalehti)|Kotimaa]]*-lehteä.  Varsinaisia uutisia ja valokuvia lehdessä oli vuodesta 1917 alkaen, jolloin sen päätoimittajaksi tuli Georg Waenenberg. Hän toimi tehtävässä aina vuoteen 1931 saakka. Lehden toimitus sijaitsi Oulun NMKY:n tiloissa vuoteen 1940 asti. 

Lehden lukijoille tuttu on myös sen pitkäaikainen pilapiirtäjä Erkki Kiiski.

Oulun Seurakunnallinen Veljeyspiiri julkaisi lehteä vuoteen 1921 saakka, sitten Pohjois-Pohjanmaan Nuorten Kristillinen Piirijärjestö, vuodesta 1939 alkaen nimeltään Oulun hiippakunnan Nuorten Kristillinen Piirijärjestö, aina vuoteen 1986 saakka. Tämän jälkeen lehden nimeä kantava yhdistys otti julkaisemisen hoitaakseen.   

Äänilehtiversiona näkövammaisille Rauhan Tervehdys alkoi ilmestyä vuonna 1989 ja sähköisenä eli internet-versiona vuonna 2001. Vuoden 2012 alussa lehden nettisivujen sisältöä laajennettiin, ja nykyisin pdf-muotoisen näköislehden lisäksi sivuilla julkaistaan suurin osa lehden jutuista. Lehden Facebook-sivu perustettiin 2010 ja Instagram-sivu 2019. 

## Päätoimittajat
Seuraavat henkilöt ovat toimineet lehden päätoimittajina:
* 1907–1917: Uno Wegelius
* 1907–1931: Georg Waenenberg
* 1932–1941: Aarno J. Carlsted
* 1941–1948: Oskari Heikinheimo
* 1948–1962: Juhani Reinilä
* 1962–1965: Pentti Huttunen
* 1965–1976: Eino J. Pietilä
* 1976– Risto Pontela
* Erkki Jokela
* Risto Laitila
* 1980–1986: Tuomo Korteniemi
* 1986–1994: Marjaana Knuutila
* 1994–2004: Maarit Peltoniemi
* 2004–2005: Lea Lappalainen
* 2006–2010: Janne Kankaala
* 2010– vs. Elsi Salovaara
* 2014–2015: Heli Väyrynen
* vt. 2015: Hannu Ojalehto
* 2016–2018: Rebekka Naatus
* 2018– Elsi Salovaara

## Lähteet
* 

### Viitteet
Simetsa

**Simetsa** () on kylä, taajama ja maalaiskunta Leningradin alueen Volossovan piirissä Venäjällä. Se sijaitsee Keski-Inkerin ylängöllä Pietarin ja Narvan välisen maantien varrella. Taajamassa on asukkaita 1&nbsp;400 ja kunnassa 1&nbsp;700 henkeä (vuonna 2006).

Kunnan hallinnollinen keskus on Simetsan taajama. Lisäksi siihen kuuluu 10 kylää: Iljussa, Koljatitsa (), Kortsina (), Metana (), Negoditsy (), Pruusitsa (), Pujanitsa (), Serenkkovitsa (), Simetsa ja Tirkkovitsa. 

Kaprion lääniin kuulunut Iljussan pogosta mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Alue on historiallisesti ollut etupäässä venäläisten asuttamaa. 1800-luvun lopulla ja 1900-luvun alussa seudulle muutti paljon virolaisia uudisasukkaita, jotka muodostivat enemmistön Simetsan kylän asukkaista. Harvat inkerinsuomalaiset kuuluivat Moloskovitsan luterilaiseen seurakuntaan.

Simetsassa toimii maatalousyritys ZAO Trud. Taajamasta on linja-autoyhteys Pietariin, Pekunitsaan ja Jaamaan.

Seudun nähtävyksiä ovat Simetsan pyhän Nikolaoksen kirkko, Tirkkovitsan vanha postiasema ja Kristuksen käsittä tehdyn ikonin kirkko sekä pyhän Nikolaoksen kirkko Iljussassa.

Kunnan ja samalla myös kunnanhallinnon päämies Vladimir Kamenik.

## Lähteet
Skotlannin cup

**Skotlannin cup**, viralliselta nimeltään *Scottish Football Association Challenge Cup*, on Skotlannin jalkapalloilun kansallinen cup-kilpailu. 

## Historia
Skotlannin cup-pokaali on peräisin jo vuodelta 1873, mikä tekee siitä yhden maailman vanhimmista edelleen jaettavista pokaaleista. Englannin FA Cupia pelattiin jo vuonna 1871, mutta pokaali on paljon nuorempi. Ensimmäisen kerran Skotlannin cupista pelattiin kaudella 1873–1874, jolloin pokaalista kilpaili 16 joukkuetta. Loppuottelussa Queen's Park voitti Clydesdalen maalein 2–0. Queen's Park hallitsi ennen 1900-luvun vaihdetta skotlantilaista jalkapalloilua ja saavutti kaikkiaan kymmenen cup-mestaruutta. Menestyneimmät cup-joukkueet ovat kuitenkin glasgow'laiset paikalliskilpailijajoukkueet Celtic ja Rangers, joilla on molemmilla yli 30 cup-voittoa.

## Cup-formaatti
Skotlannin cup pelataan kullakin kierroksella yhdestä voitosta. Joka kierroksella joukkueet arvotaan vastakkain, ja ensimmäisenä arvottu joukkue on kotijoukkue. Tasapelin tullessa pelataan uusintaottelu vierasjoukkueen kotikentällä. Mikäli uusintaottelukin päättyy tasan, pelataan jatkoaika ja tarvittaessa järjestetään rangaistuspotkukilpailu. Välieristä lähtien ottelut pelataan puolueettomilla kentillä, eikä uusintaotteluita käydä. Loppuottelu pelataan kansallisstadionilla Hampden Parkilla.

Skotlannin valioliigan joukkueet tulevat cupiin mukaan neljännellä kierroksella, samoin parhaimmat mestaruussarjajoukkueet. Heikommat mestaruussarjajoukkueet samoin kuin alempien sarjatasojen joukkueet tulevat mukaan kierrosta aikaisemmin.

Cupin voittaja pääsee Eurooppa-liigaan. Mikäli cupin voittaja on liigassa jo varmistanut paikkansa esimerkiksi Mestarien liigaan, menee cup-voittajan Eurooppa-liigan paikka liigassa parhaiten sijoittuneelle joukkueelle, jolla ei vielä ole eurocup-paikkaa.

## Mestarit

### Joukkueittain

## Lähteet

## Aiheesta muualla
* Tuloksia Skotlannin jalkapalloliiton sivuilla
Huddersfield Town AFC

**Huddersfield Town Association Football Club** on jalkapallojoukkue Huddersfieldistä, West Yorkshirestä, Englannista. Seura perustettiin vuonna 1908. Se nousi Englannin Mestaruussarjasta Valioliigaan kaudella 2016–2017 kaatamalla Readingin maalein 4–3 rangaistuspotkukilpailun päätteeksi. Joukkue pelasi Valioliigassa kaksi kautta ja putosi keväällä 2019 Mestaruussarjaan ja keväällä 2024 Ykkösliigaan.

Huddersfield nousi Englannin 1. divisioonaan kauden 1919–1920 päätteeksi. Samana vuonna se selviytyi FA Cupin loppuotteluun, jonka se hävisi kuitenkin Aston Villalle jatkoajan jälkeen 0–1. Huddersfield oli ensimmäinen seura, joka voitti Englannin liigamestaruuden kolmella peräkkäisellä kaudella: 1923–1924, 1924–1925 ja 1925–1926. Ne ovat toistaiseksi seuran ainoat mestaruudet ja viimeksi se on pelannut maan pääsarjassa, tuolloisessa 1. divisioonassa, kaudella 1971–1972 Ian Gravesin valmennuksessa. FA Cupin Huddersfield voitti vuonna 1922 kukistettuaan loppuottelussa Prestonin 1–0. Seuran kulta-aikojen kuuluisin valmentaja oli sittemmin Arsenalissa menestynyt Herbert Chapman, joka valmensi Huddersfieldin kahteen mestaruuteen 1920-luvulla ennen siirtymistään Lontooseen.

Huddersfieldin kotikenttänä toimi seuran perustamisesta lähtien Leeds Road vuoteen 1994 saakka. Tuolloin seura siirtyi nykyiselle stadionilleen, joka tunnettiin aluksi *Alfred McAlpine Stadiumina*. Nykyisin sen nimi on Galpharm Stadium.

## Saavutuksia
* 1.divisioona (korkein sarjataso): mestari 1924, 1925, 1926
* 1.divisioona (korkein sarjataso): toinen 1927, 1928, 1934
* 2. divisioona (toiseksi korkein sarjataso): voittaja 1970
* 4. divisioona (neljänneksi korkein sarjataso): voittaja 1980
* FA Cup: voittaja 1922
* FA Cup: hävinnyt loppuottelija 1920, 1928, 1930, 1938
* FA Charity Shield: voittaja 1928
* Autoglass Trophy: hävinnyt loppuottelija 1994

## Lähteet

## Aiheesta muualla
* Virallinen sivusto
Leea

**Leea** on suomalainen naisen etunimi, heprealaisperäisen Lea-nimen muunnos. Leean nimipäivä on 5. tammikuuta, jolloin on myös Lean nimipäivä. Leea tarkoittaa lehmää. Digi- ja väestötietoviraston tietojen mukaan vuoden 2025 loppuun mennessä Leea on Suomessa annettu nimeksi noin 1660 henkilölle.

## Tunnettuja Leea-nimisiä

* Leea Hiltunen (s. 1942), suomalainen kristillisdemokraattinen poliitikko
* Leea Isotalo (1913–2009), suomalainen pianisti ja pianopedagogi
* Leea Klemola (s. 1965), suomalainen näyttelijä, ohjaaja ja näytelmääkirjailija
* Leea Virtanen (1935–2002), suomalainen folkloristiikan tutkija

## Kuvitteellisia Leea-nimisiä

* Leea Leivo, kangaskaupan omistaja tv-sarjassa Salatut elämät

## Lähteet
Servilius

**Servilius** oli arvostettu roomalainen patriisisuku, jonka sanottiin saapuneen Alba Longasta. Tasavallan loppuaikoina ilmestyi myös plebeijisukuun kuuluneita Serviliuksia.

*Gaius Servilius Ahala, 400-luvun eaa. poliitikko ja vuoden 439 eaa. magister equitum.
*Quintus Servilius Caepio, vuoden 106 eaa. konsuli ja 105 eaa. prokonsuli. Oli toinen roomalaisista komentajista Arausion taistelussa.
*Publius Servilius Rullus, kansantribuuni 63 eaa.
*Publius Servilius Casca Longus, vuoden 43 eaa. kansantribuuni ja yksi Julius Caesarin salaliittolaisista

## Lähteet
*
Marian McPartland

**Marian McPartland** (20. maaliskuuta 1918 Slough, Englanti, Yhdistynyt kuningaskunta – 20. elokuuta 2013 New York, Yhdysvallat) oli Yhdysvalloissa asunut jazzpianisti, joka tunnettiin erityisesti jazzmusiikin popularisoijana viikoittain NPR:llä kuullun radio-ohjelmansa *Piano Jazz* ansiosta.

Marian McPortland esiintyi muun muassa Earl Hinesin, Teddy Wilsonin, Ellis Larkinsin ja Benny Carterin kanssa. Hänet nimettiin Radio Hall of Fameen vuonna 2007. Lisäksi hän sai Peabody-palkinnon.

## Lähteet

## Aiheesta muualla
*tedkurland.com: Marian McPartland Bio
Mark Priestley

**Mark Priestley** (9. elokuuta 1976 Perth, Australia – 27. elokuuta 2008 Sydney, Australia) oli australialainen näyttelijä. Hänet tunnettiin erityisesti sarjasta *[[All Saints (televisiosarja)|All Saints]]*, jossa hän esitti Dan Goldmania.

Mark Priestley teki itsemurhan 27. elokuuta 2008 hyppäämällä hotellin ikkunasta. Hän oli 32-vuotias.
20th Century Masters – The Millennium Collection: The Best of Uriah Heep

__NOTOC__
**20th Century Masters – The Millennium Collection: The Best of Uriah Heep** on Uriah Heep-yhtyeen vuonna 2001 julkaistu kokoelma-albumi.

## Kappaleet
#    
# 
#    
#  
# 
# 
#     
#  
#  
#  
#    
# 

## Arvostelut
* Allmusic: 

## Lähteet
Porin Judoseura

**Porin Judoseura Fudoshin ry ** on vuonna 1968 perustettu porilainen judoseura. 

Judo tuli ensimmäisenä gendai budolajina Poriin vuonna 1968. Aikidotoiminta alkoi vuonna 1987. Syksyllä 2002 Fudoshinille myönnettiin Nuori Suomi sinettiseura tunnustus laadukkaasta lasten ja nuorten judotoiminnasta. Vuosina 2003 ja 2005 Fudoshin valittiin vuoden judoseuraksi Suomessa. Seura järjesti judon miesten ja naisten SM-kisat Porissa keväällä 2008 40-vuotispäiviensä kunniaksi.

Fudoshinia on edustanut muun muassa Reino Fagerlund, joka kilpaili olympialaisissa sekä MM- ja EM-kilpailuissakin. Hän voitti Fudoshinin edustajana Suomen-mestaruuden vuosina 1985–1987. Seuran judokoista Kalle Seppälä voitti Suomen-mestaruuden vuosina 1987–1988. Nykyisistä judokoista menestynein on nuorten Euroopan mestari ja kaksinkertainen naisten Suomen mestari Pihla Salonen.

## Lähteet

## Aiheesta muualla
* Seuran kotisivut
Ali Doraghi

**Ali Doraghi** (, s. 20. syyskuuta 1984 Ahvāz) on iranilainen koripalloilija. Seuratasolla hän edustaa Iranin koripalloliigassa pelaavaa Petrochimi Bandar Imamia. 

Maajoukkueessa Doraghi on ollut mukana voittamassa kultaa Aasian-mestaruuskilpailuissa 2007. Lisäksi hän on osallistunut olympialaisiin vuonna 2008. 

## Lähteet
* Pelaajaprofiili
Kaarlo Sovijärvi

**Kalle Albinus (Kaarlo) Sovijärvi** (sukunimi aik. **Rantanen**; 1. maaliskuuta 1879 Jämsä − 17. joulukuuta 1954 Turku) oli suomalainen rovasti joka oli muutamia vuosia kokoomuksen kansanedustajana 1930-luvun alussa.

Sovijärven vanhemmat olivat maanviljelijä Konstantin Aleksander Rantanen ja Rosa Aleksandra Tallgrén. Hän pääsi ylioppilaaksi 1901 ja valmistui filosofian kandidaatiksi 1908 ja maisteriksi 1919. Sovijärvi suoritti teologian erotutkinnon 1916 ja hänet vihittiin papiksi samana vuonna. Pastoraalitutkinnon hän suoritti 1923.

Sovijärvi toimi Kuusamon kansanopistokurssien ja myöhemmin Kuusamon kansanopiston johtajana 1908–1910 ja Kaleva-lehden päätoimittajana Oulussa 1910–1914. Hän oli myös Oulun työväenopiston historian, taiteen ja kirjallisuuden luennoitsijana 1910–1914. Pappisvihkimyksen jälkeen Sovijärvi oli ylimääräinen pappina Korpilahdella 1916–1920, Muuramessa 1920–1925 ja Jämsänkoskella 1925–1926. Tämän jälkeen hän toimi Loimaalla ensin kappalaisena 1926–1928 ja sitten kirkkoherrana 1928–1953. Hän sai rovastin arvon 1939.

Sovijärvi oli kansanedustajana 1930–1933 edustaen Turun läänin pohjoista vaalipiiriä. Hän oli myös *Nuorten taiteilijaliiton* puheenjohtajana.

Sovijärvi oli naimisissa vuodesta 1909 Agda Maria Gyllenbergin kanssa.

## Lähteet
*
Collected

**Collected** on brittiläisen trip hop -yhtyeen Massive Attackin vuonna 2006 julkaistu kokoelma.

Albumi sisältää yhtyeen klassikot ja hitit sen studioalbumeilta *[[Blue Lines]]*, *[[Protection]]*, *[[Mezzanine]]* ja *[[100th Window]]* sekä yhden uuden kappaleen *Live With Me*, jonka laulaa bluesmuusikko Terry Callier. Kappaleesta julkaistiin hieman ennen kokoelmaa single sekä musiikkivideo. Kappale *Butterfly Caught* on lyhennetty versio sen alkuperäisestä. *Sly* ja *Five Man Army* ovat miksauksiltaan erilaisia verrattuna alkuperäisiin albumiversioihinsa.

Kokoelmasta on julkaistu myös versio, joka sisältää DualDisc bonuslevyn. DualDisc sisältää CD-puolen ja DVD-puolen. CD-puolella on yhtyeen harvinaisuuksia soundtrackeilta yms. DVD-puoli sisältää yhtyeen musiikkivideoita.

## Kappalelista
#Safe From Harm (albumilta *Blue Lines*)
#*laulu - Shara Nelson ja Robert Del Naja
#Karmacoma (albumilta *Proection*)
#*laulu - Tricky ja Robert Del Naja
#Angel (albumilta *Mezzanine*)
#*laulu - Horace Andy ja Robert Del Naja
#Teardrop (albumilta *Mezzanine*)
#*laulu - Elizabeth Frazier
#Inertia Creeps (albumilta *Mezzanine*)
#*laulu - Robert Del Naja
#Protection (albumilta *Protection*)
#*laulu - Tracey Thorn
#Butterfly Caught (albumilta *100th Window*)
#*laulu - Robert Del Naja
#Unfinished Sympathy (albumilta *Blue Lines*)
#*laulu - Shara Nelson
#Risingson (albumilta *Mezzanine*)
#*laulu - Robert Del Naja ja Grant Marshall
#What Your Soul Sings (albumilta *100th Windows*)
#*laulu - Sinéad O'Connor
#Future Proof (albumilta *100th Windows*)
#*laulu - Robert Del Naja
#Five Man Army (albumilta *Blue Lines*)
#*laulu - Horace Andy, Robert Del Naja, Grant Marshall ja Andrew Vowles
#Sly (albumilta *Protection*)
#*laulu - Nicolette
#Live With Me (kokoelmalle tehty kappale)
#*laulu - Terry Callier

## Aiheesta muualla
*Massive Attackin ''Collected'' albumin omat sivut
Quintus Servilius Caepio

**Quintus Servilius Caepio** oli roomalainen sotilas ja poliitikko. 

Hän oli vuoden 106 eaa. konsuli yhdessä Gaius Atilius Serranuksen kanssa. Konsulivuonnaan hän toimeenpani lain, jonka perusteella tuomarit valittiin senaattoreiden keskuudesta eikä enää ritareiden eli *[[equites]]*-säädyn parista.

Caepio toimi seuraavana vuonna prokonsulina ja hänet lähetettiin taistelemaan maahantunkeutuneita kimbrejä ja teutoneita vastaan. Matkalla Caepio ryösti Tolosassa (nykyinen Toulouse) Apollon temppelin. Lopulta hän kohtasi yhdessä Gnaeus Mallius Maximuksen kanssa kimbrien ja teutonien armeijan Arausiossa. Caepio kuitenkin suhtautui ylimielisesti Maximusta kohtaan, koska tämä oli *[[homo novus]]* eli nousukas, joka ei kuulunut perinteiseen aristokratiaan. Konsulien välinen riita johti siihen, että molemmat roomalaisten konsuliarmeijat tuhottiin Arausion taistelussa.

Tappion seurauksena hänet karkotettiin Roomasta Smyrnaan.

## Lähteet
*
Ruud Hesp

**Rudolfus Hubertus "Ruud" Hesp** (s. 31. lokakuuta 1965 Bussum) on hollantilainen entinen jalkapalloilija, pelipaikaltaan maalivahti.

Hesp aloitti ammattilaisuransa HFC Haarlemin miehistössä, missä pääsi kuitenkin kentälle vain kahdessa sarjaottelussa. Hän pelasi vuosina 1987–1997 kotimaassaan seitsemän kautta Fortuna Sittardissa ja kolme kautta Roda JC:ssa, missä voitti vuonna 1997 Alankomaiden cupin, ennen siirtymistään Louis van Gaalin valmentamaan FC Barcelonaan. Barcelonassa hän pelasi kolmen kauden aikana 93 ottelua ja pääsi kahdesti juhlimaan Espanjan liigamestaruutta. Vuonna 2000 hän palasi takaisin Fortuna Sittardiin, missä pelasi vielä kahden kauden ajan ennen lopettamistaan.

Hesp kuului Barcelona-aikoinaan Alankomaiden maajoukkueen miehistöön ja oli mukana 1996 EM- ja 1998 MM-lopputurnauksessa. Hän ei kuitenkaan kertaakaan päässyt maaottelussa kentälle Edwin van der Sarin oltua ykkösmaalivahti. Nykyään hän toimii maajoukkueen maalivahtivalmentajana.

## Lähteet
Amir Amini

**Amir Amini** (, s. 10. kesäkuuta 1984 Ray) on iranilainen koripalloilija. Seuratasolla hän edustaa Kaveh Tehrania. 

Maajoukkueessa Amini on ollut voittamassa Aasian kisoja 2006 sekä Aasian-mestaruuskilpailuja 2007. Lisäksi hän osallistui Pekingin olympialaisiin 2008. 

## Aiheesta muualla

* Pelaajaprofiili Kavehin sivuilla
Craig Jones

**Craig Jones** -nimisiä henkilöitä:

* Craig Jones, muusikko, Slipknot-yhtyeen jäsen
* Craig Jones, brittiläinen ratamoottoripyöräilijä
* Craig Jones, australialainen kriketin pelaaja
* Craig Jones, brittiläinen jalkapalloilija
* Craig Jones, brittiläinen stunt-ajaja.
Primus Ikaalinen

**Primus Ikaalinen** on kansainvälinen avoin kutsukilpailu, joka järjestettiin joka vuosi Sata-Häme Soi -festivaaleilla. Kilpailussa huippuhanuristit eri puolilta maailmaa kilpailivat suorassa lähetyksessä. Raati valitsi 7–10 soittajaa hakemusten ja nauhojen perusteella. Suomen edustaja kilpailussa oli Kultaisen Harmonikan voittaja kyseisenä vuonna. Tuomaristo oli myös kansainvälinen. Ohjelmisto oli virtuoosi- ja varieteemusiikkia. Kilpailun juonsivat Silja Sillanpää ja Kimmo Mattila.

Primus Ikaalinen televisioitiin suorana lähetyksenä ja vuonna 2008 sen televisioi Yle TV2. Vuonna 2009 kilpailun voittaja tuli ensimmäistä kertaa Euroopan ulkopuolelta ja toisen kerran vuonna 2011.

## Palkinnot
*1. palkinto 3000€
*2. palkinto 2000€
*3. palkinto 1000€
*4. ja 5. palkinto 500€

## Voittajat
***2005**  Idoia Laburu, Espanja
***2006**  Dimitri Saussard, Ranska
***2007**  Julien Gonzales, Ranska
***2008**  Mario D'Amario, Italia
***2009**  Grayson Masefield, Uusi-Seelanti
***2010**  Pietro Adragna, Italia
***2011**  Cory Pesaturo, Yhdysvallat
***2012**  Tia Jia Liang, Kiina
***2014**  Joni Stein, Suomi

## Katso myös
*Hopeinen Harmonikka

## Lähteet

## Aiheesta muualla
*Sata-Häme Soi: Primus Ikaalinen 
*Accordions Worldwide: Primus Ikaalinen
Range Rover

**Range Rover** on vuodesta 1970 valmistettu nelivetoinen hienostunut maastoauto. Land Rover suunnitteli uuden Range Roverin vanhempien työkalumaisten maastoautojen hienommaksi malliksi. Heti esittelynsä jälkeen Range Roverista tuli suosittu auto kalliiden maastoautojen luokassa.

Range Roverin alustassa on kierrejouset aiempien mallien lehtijousien sijasta. Autossa on jatkuva neliveto, levyjarrut kaikissa pyörissä ja moottorina Roverin V8-bensiinimoottori.

## Range Rover (1970&ndash;1996)

Ensimmäisen sukupolven Range Rover esiteltiin vuonna 1970. Nykyään mallia kutsutaan *Classic*-malliksi. Suosiostaan johtuen malli oli erittäin pitkäikäinen. Pitkään tarjolla oli vain bensiini-V8-moottori ja kaksiovinen kori. Vasta 1980-luvulla mallitarjontaa monipuolistettiin.

## Range Rover P38 (1994&ndash;2002)

Toisen sukupolven Range Rover esiteltiin jopa 25 vuotta ensimmäisen jälkeen. 
Toisen sukupolven mallia kutsutaan lyhenteellä **P38** tai **P38A**. Siinä oli yhä käytössä erillisrunko.

## Range Rover L322 (2002–2012)

Kolmannen sukupolven Range Rover L322 oli entisiä malleja selvästi ylellisempi. Vasta tässä sukupolvessa siirryttiin itsekantavaan koriin. Mallista käytetään myös nimeä ”new Range Rover”. Auto suunniteltiin aikana, jolloin BMW omisti Land Roverin.


## Range Rover L405 (2012–)

## Range Rover Sport (2004–2013)

Range Rover Sport tuli myyntiin loppuvuodesta 2005. Nimestään huolimatta Range Rover Sport on uusi malli, joka eroaa selvästi varsinaisesta Rangesta. Se perustuu Land Rover Discovery-malliin.

## Range Rover Evoque (2011&ndash;)

Range Rover Evoque on vuodesta 2011 valmistettu maastoauto tai katumaasturi. Malli perustuu Land Rover LRX -konseptiautoon. Muista aina nelivetoisista Range Rovereista poiketen Evoque-malli on joko etuvetoinen tai nelivetoinen.

## Range Rover Sport (2013–)

Toisen sukupolven Range Rover Sport esiteltiin New Yorkissa vuonna 2013. Se perustuu Range Roveriin, ja sitä valmistetaan myös hybridinä.

## Range Rover Velar (2017&ndash;2021)

Range Rover Velar esiteltiin vuonna 2017 Geneven autonäyttelyssä. Se on katumaasturi, jolla on hiukan maasto-ominaisuuksia. Sen perusrakenne on sama kuin Jaguar F-Pacessa.

## Lähteet

## Aiheesta muualla
Periklymenos

Periklymenos oli kreikkalaisessa mytologiassa kahden eri hahmon nimi.

## Periklymenos, Neleuksen poika
Periklymenos oli Neleuksen ja Khloriin poika, joskin roomalaiset lähteet nimeävät isäksi myös Poseidonin. Poseidon oli antanut Periklymenokselle kyvyn muuntautua haluamaansa muotoon.

Periklymenos oli yksi argonauteista. Herakles surmasi hänet Pyloksen valtauksen yhteydessä, joskin Hyginuksen mukaan Periklymenos karkasi tämän tavoittamattomiin kotkan muodossa.

## Periklymenos, thebalainen sankari
Periklymenos oli Theban sankari, joka osallistui kaupungin puolustukseen seitsemän sotapäällikön hyökättyä kaupunkia vastaan. Periklymenos surmasi Parhenopaioksen murtamalla hänen rintapanssarinsa vaakalyönnillä. Sen jälkeen kun hyökkääjät pakenivat valloitusyrityksen epäonnistuttua, Periklymenos seurasi Amfiaraosta. Hän saavutti tämän Ismenoksen matalikolla, mutta säästääkseen tietäjänsä kunniattomalta lopulta Zeus halkaisi maan salamallaan, ja antoi maan nielaista Amfiaraoksen vaunuineen, hevosineen ja vaununajajineen päivineen tullakseen nostetuksi jumalien joukkoon.

## Lähteet
Alen Peternac

**Alen Peternac** (s. 16. tammikuuta 1972) on kroatialainen entinen jalkapalloilija, pelipaikaltaan hyökkääjä.

Peternac aloitti uransa Dinamo Zagrebissa. Hän pelasi seuran edustusjoukkueessa vuosina 1989–1993 ennen siirtymistään sisakilaiseen Segestaan, missä hän pelasi kausina 1993–1995. Peternacin uran huippuhetket ajoittuivat aikaan Real Valladolidissa, Espanjassa. Hän pelasi joukkueessa viiden kauden (1995–2000) aikana kaikkiaan 153 ottelua, joissa teki 53 maalia, ja nousi joukkueen historian parhaaksi maalintekijäksi Espanjan pääsarjatasolla. Erityisen ikimuistoiseksi nousi toukokuussa 1996 käyty ottelu Real Oviedoa vastaan, kun Valladolid oli vähällä pudota suoraan liigasta. Peternac teki 8–3-voittoon päättyneessä ottelussa viisi maalia, joista neljä rangaistuspilkulta. Ennen lopettamistaan Peternac pelasi vielä  vuosina 2000–2003 Real Zaragozassa ja lainalla kakkosliigan Real Murciassa, mutta jäi vähälle peliajalle.

Kroatian maajoukkueessa Peternac pelasi urallaan kolme ottelua, kaikki kevätkaudella 1999.

## Lähteet
Batasuna

**Batasuna** (*"Yhtenäisyys"*, alkuperäiseltä nimeltään **Herri Batasuna** (*”Kansan yhtenäisyys”*)) oli Espanjassa toiminut baskien separatistinen puolue. Sitä pidettiin Espanjassa virallisesti terroristijärjestö ETAn poliittisena siipenä, mutta puolue on itse kieltänyt tämän yhteyden. Puolueen toiminta on ollut kiellettyä Espanjassa vuodesta 2003, ja myös Euroopan unioni laskee sen terroristijärjestöksi osana ETAa. Batasuna perustettiin vuonna 1978; sillä oli perinteisesti noin 10–20 prosentin kannatus Baskimaalla. Puolue lakkautettiin lopullisesti vuonna 2013.

Puolueen ideologiana olivat baskinationalismi ja demokraattinen sosialismi.

## Lähteet

## Aiheesta muualla
* Puolueen virallinen kotisivu Internet Archivessa
Luettelo kuuluisista poliittisista murhista

Tämä on luettelo henkilöistä, jotka ovat joutuneet murhatuksi poliittisen syyn takia. Luettelo on kronologinen.

## Antiikista 1600-luvulle

## 1700–1800-luvut

## 1900-luku
### 1900–1910-luku

### 1920–1930-luku

### 1940–1950-luku

### 1960–1970-luku

### 1980–1990-luku

## 2000-luku

## Katso myös
* Luettelo kuuluisista murhatuista henkilöistä
* Luettelo kuuluisista murhayrityksistä
* Luettelo kuuluisista teloitetuista henkilöistä

## Lähteet
Shawn Lane

**Shawn Lane** (13. marraskuuta 1963 − 26. syyskuuta 2003) oli yhdysvaltalainen muusikko. Hän sai nopeasti suosiota paikallisissa kitarapiireissä ja liittyi Black Oak Arkansas:iin hänen ollessaan vain 14-vuotias. Hän on nykyään yksi arvostetuimpia kitaristeja valtavirran ulkopuolella ja moni kuuluisa kitaristi on maininnut hänet vaikuttajakseen.

Hän on tunnettu sooloalbumista *Powers Of Ten* ja pitkäaikaisesta yhteistyöstä John McLaughlinin basistin Jonas Hellborgin kanssa.

## Ura

Shawn Lane syntyi Memphisissä, Tennesseessä ja aloitti pianonsoiton jo kahdeksanvuotiaana mutta ei ottanut kitaransoittoa vakavasti kunnes hän oli 10. Lane kehittyi nopeasti kitaransoitossa ja 13-vuotiaana aloitti alkoi harjoitella tosissaan tekniikkaansa ja vain 14-vuotiaana pääsi lead-kitaristiksi Black Oak Arkansas:iin. Hän kiersi bändin kanssa seuraavat 5 vuotta ja siirsi bändin tyylin enemmän kantrityylisestä rockista fuusiojazzin suuntaan.

## Kuolema

Shawn Lane sairasti koko ikänsä psoriasista ja sen sivuoireena nivelreumaa. Tämä ei vaikuttanut hänen soittamiseensa, mutta vaikeutti hänen kävelemistään ja sen hoitoon käytetyt steroidit lihottivat häntä sen verran, että hän painoi viimeisinä vuosinaan 130 kiloa. Hän oli myös kova tupakoimaan. Hän kuoli memphisläisessä sairaalassa 26. syyskuuta 2003.

## Diskografia
Soolo:
* 1992 *West Side Boogie (Promo Single)*
* 1992 *[[Powers of Ten (album)|Powers of Ten]]* (Warner Bros.)
* 1999 *[[The Tri-Tone Fascination]]*
* 2001 *Powers of Ten: Live!*

Michael Shrieven kanssa:
* 1996 *Two Doors*

Jonas Hellborgin kanssa:
* 1995 *Abstract Logic*
* 1996 *Temporal Analogues of Paradise*
* 1997 *Time is the Enemy*
* 1999 *Zenhouse*
* 2000 *Good People in Times of Evil*
* 2002 *Personae*
* 2003 *Icon*
* 2004 Paris (DVD)

Opetusvideot:

* 1993 Shawn Lane - Power Licks
* 1993 Shawn Lane - Power Solos

## Aiheesta muualla

* ShawnLane.com 
* Shawn Lane Youtube
Tupsulinnunruoho

**Tupsulinnunruoho** (*Polygala comosa*) linnunruohokasveihin kuuluva kasvi. Sen 15–25 senttimetriä pitkät varret ovat usein maanmyöteisiä. Kasvilla on suikeat lehdet ja sen kukinto on pitkä. Kukat ovat 4–5 millimetriä pitkiä. Se kasvaa rinteillä ja niityillä ja kukkii kesäkuussa. Tupsulinnunruoho kasvaa Euroopassa ja Aasiassa, Pohjoismaissakin Islantia lukuun ottamatta. Suomessa laji on harvinainen, mutta Ahvenanmaalla yleinen. Tupsulinnunruoho on rauhoitettu kasvi.
Tupsulinnunruohon voi sekoittaa isolinnunruohoon (*Polygala vulgaris*). Kasvi on kalkinvaatija.

## Lähteet

## Aiheesta muualla
* Pinkka, Lajintuntemuksen oppimisympäristö: Tupsulinnunruoho (''Polygala comosa'')
Image Comics

**Image Comics** on yhdysvaltalainen sarjakuvakustantamo, jonka perustivat seitsemän sarjakuvapiirtäjää vuonna 1992. Yhtiön tarkoituksena on julkaista sarjakuvia ja antaa muiden luojien julkaista sarjojaan heidän sarjakuvissa myymättä tekijäoikeuksia pois. Yhtiö on yksi neljästä suurimmasta sarjakuvayhtiöistä Yhdysvalloissa yhdessä DC:n, Marvelin ja Dark Horsen kanssa.

Yhtiön tunnetuimpiin sarjakuviin kuuluvat muun muassa *[[Spawn]]*, *[[The Walking Dead (sarjakuva)|The Walking Dead]]*, *The Savage Dragon*, *Shadowhawk*, *Youngblood*, *Supreme*, *Wetworks*, *Cyberforce*, *Witchblade* ja *[[Teenage Mutant Ninja Turtles (sarjakuvalehti)|Turtles]]*-sarjakuvan kolmas osa.
Abdullahi Ishaka

**Abdullahi Ishaka Salihu** (s. 3. maaliskuuta 1984 Lagos) on nigerialainen jalkapalloilija. Vasenjalkaisen Ishakan pelipaikka on keskikenttä.

Ishaka pelasi Veikkausliigaa kaudella 2008 sekä kaudella 2009 FC Hakassa numerolla 25. Ennen pelaamista Hakan riveissä Olli Huttunen peluutti Ishakaa farmijoukkue SalPan riveissä. 

Ennen Hakaa Ishaka on pelannut Turkissa ja Albaniassa, viimeksi KS Besanin joukkueessa. Ishaka joutui testien jälkeen palaamaan kotimaahansa, sillä hänelle tuli tieto, että hänen perheensä olisi kidnapattu. Kun perheasiat olivat taas kunnossa, hän palasi Suomeen tekemään sopimuksen Hakan kanssa.

Tämän jälkeen Ishaka pelasi syksyllä 2008 muutaman ottelun Hakan kokoonpanossa onnistumatta maalinteossa, ja kevään 2009 Ishaka pelasi Hakan reservijoukkueen Koskenpoikien kokoonpanossa usean ottelun.  Ishaka oli mukana Hakan kokoonpanossa muutamassa ottelussa, mutta Ishaka ja Haka purkivat sopimuksensa kesällä 2009.

Elokuussa 2008 Ishaka solmi 2-vuotisen sopimuksen Etelä-Afrikan pääsarjassa pelaavan AmaZulu FC:n kanssa.

Ishaka on pelannut muutaman pelin alle Nigerian 17-vuotiaiden maajoukkueessa.

## Lähteet

## Aiheesta muualla

* Ishakan pelaajakortti Hakan sivuilla
* Ishakan pelaajakortti Veikkausliigan sivuilla
RS-12M

**Topol RS-12M** Venäjän tuleva Topol-M-ohjus, on suunniteltu maahan sijoitettuja ballististen ohjusten tukikohtia vastaan.
Eräiden tietojen mukaan uusi Topol-M-ohjus on suunniteltu immuuniksi torjuntaohjuksia vastaan. Ohjuksen kantama on maksimissaan 10 000 kilometriä ja paino 45 tonnia, josta taistelukärjen osuus on yksi tonni. Ohjuksen ensimmäinen koelaukaisu tapahtui 28.08.2008 kello 2.36 Moskovan aikaa pohjoisella Plesetskin laukaisuasemalla ja testi onnistui. 

## Lähteet
José Ángel Iribar

**José Ángel Iribar Kortajarena** (s. 1. maaliskuuta 1943 Zarautz, Guipúzcoa, Espanja) on espanjalainen entinen jalkapalloilija, pelipaikaltaan maalivahti. 

Iribar on Basconian kasvatti, mutta pelasi koko ammattilaisuransa Athletic Bilbaossa. Hän pelasi joukkueessa kaikkiaan 466 ottelua vuosina 1962–1980. Hän voitti joukkueessa Espanjan cupin vuosina 1969 ja 1973. Vuonna 1979 hän pelasi UEFA Cupin loppuottelussa, jossa Athletic hävisi Juventukselle.

Espanjan maajoukkueessa Iribar pelasi vuosina 1964–1976 kaikkiaan 49 ottelua. Hän oli joukkueen maalivahti mestaruusjuhliin päättyneissä 1964 EM-kisoissa ja pelasi myös 1966 MM-kisoissa.

Epävirallisessa Baskimaan maajoukkueessa Iribar pelasi yhden ottelun. Nykyisin hän toimii joukkueen valmentajana.

## Lähteet
Juha Pirinen

**Juha Pirinen** (s. 22. lokakuuta 1991 Valkeakoski) on suomalainen jalkapalloilija, joka edustaa Kreikan toisella sarjatasolla, Super League Greece 2:ssa pelaavaa Kalamataa. Hän on pelipaikaltaan puolustaja.

Pirinen pelasi ensimmäisen kerran Valkeakosken Hakan edustusjoukkueessa vuonna 2008. Hänellä oli yhden kauden sopimus valkeakoskelaisseuran kanssa, jonka jälkeen Pirinen siirtyi Tampere Unitediin kaudeksi 2009. Pirinen kartutti kuitenkin pelikokemusta Tampereen Ilveksen riveissä ennen kuin mahdutti itsensä Tampere Unitedin kokoonpanoon. Helmikuussa 2011 Pirinen solmi 1+1-vuotisen sopimuksen Hakan kanssa. Pirisen sopimusta Hakan kanssa jatkettiin yhdellä kaudella vuoden 2012 joulukuussa. Maaliskuussa 2014 Pirinen siirtyi Veikkausliigassa pelanneeseen Myllykosken Palloon. Kaudeksi 2015 Pirinen solmi yksivuotisen sopimuksen vuoden jatko-optiolla Rovaniemen Palloseuran kanssa. 

Pelattuaan kaksi vuotta HJK:ssa hän siirtyi joulukuussa 2018 Simo Valakarin valmentamaan norjalaisseura Tromsø IL:ään. Tromsø kuitenkin tippui kauden päätteeksi Eliteserienistä ja kesällä 2020 Pirinen siirtyi Slovakian Fortuna ligaan AS Trenčínin riveihin, jossa Pirinen nousi välittömästi vakiokokoonpanoon.

Pirisen sopimus Trenčínissä päättyi kesällä 2022 ja hän siirtyi ilmaisella siirrolla Kreikan Superliigaan Volosin riveihin. Hän edusti Volosia yhden kauden ajan ennen siirtoaan sarjatasoa alemmaksi, Levadiakosin riveihin, elokuussa 2023.

Maajoukkuedebyyttinsä Pirinen teki 10. tammikuuta 2016 Abu Dhabissa pelatussa ystävyysottelussa Ruotsia vastaan, tullen kentälle puoliajalla Petteri Forsellin tilalle.

Pirisen setä Jukka Pirinen oli maajoukkuetason jalkapalloilija ja myös hänen isänsä Jouko Pirinen on pelannut pääsarjatasolla.

## Lähteet

## Aiheesta muualla
* Pirisen pelaajakortti Rovaniemen Palloseuran sivuilla 
* Pirisen pelaajakortti Veikkausliigan sivuilla
* Pirisen pelaajakortti Tamun sivuilla 
* Pirinen maalinteossa Ilvespaidassa
* Pirinen worldfootballer.netissä
Kuntamaisema

**Kuntamaisema Oy** on vuonna 2008 perustettu yritys, joka jatkaa Sitran Terveydenhuollon ohjelman Maisema-hankkeissa aloitettua työtä kuntien sosiaali- ja terveyspalvelujen palvelurakenteiden kehittämiseksi ja kustannusten hallitsemiseksi. 

Kuntamaisema Oy:n perustamista edelsi yhteensä 21 kunnan kanssa suoritettu kehitys- ja testausvaihe, joka osoitti ns. Raision mallin   pohjalta kehitetyn Maisema-mallin  käyttökelpoisuuden erilaisissa kuntaympäristöissä. Kuntamaisema Oy:n tarjoamaa johdon raportointimallia hyödyntää yli 50 kuntaa vuosittain. 

Maisema-hankkeiden myötä kuntien kysyntä mallia kohtaan kasvoi niin suureksi, ettei kysyntään voitu enää vastata hankkeen puitteissa. Kuntamaisema Oy työskentelee yhdessä kuntien kanssa päämääränä sosiaali- ja terveyspalvelujen palvelurakenteen kokonaisvaltainen optimointi Maisema-työkalujen avulla. 

Kuntamaisema Oy on osa NHG-konsernia. Liiketoimintajohtajana toimii Ville Niukko.

## Lähteet

## Aiheesta muualla

* Kuntamaisema Oy:n viralliset sivut
* Kuntamaiseman aineistopankki
* Sitran Maisema-hankkeet ja hankkeiden raportit 
* Sitra puheenvuorot: Eero Vaissi, Terveydenhuollon toiminnan ja talouden läpinäkyvyys on kaikkien etu
Iman Zandi

**Iman Zandi Mashhady** (, s. 19. syyskuuta 1981 Isfahan) on iranilainen koripalloilija. Hän edustaa BEEM Mazandarania. 

Maajoukkueessa Zandi on ollut mukana voittamassa Aasian kisoja 2006 sekä pelaamassa olympialaisissa 2008.
Heikki Huoviala

**Markku Heikki Huoviala** (s. 18. elokuuta 1959 Valkeakoski) on suomalainen jalkapallovaikuttaja ja entinen jalkapalloilija. Hän edusti koko uransa Valkeakosken Hakaa ja toimi pelaajauransa jälkeen myös seuran puheenjohtajana sen menestyksekkäimmällä aikakaudella. Pelaajana Huoviala oli tunnettu erityisesti pitkistä rajaheitoistaan.

## Ura

### Pelaajana

Hakan kasvatti Huoviala pääsi Hakan edustukseen jo 16-vuotiaana kaudella 1975. Ensimmäiset pääsarjaottelunsa Huoviala pelasi kuitenkin vasta seuraavana vuonna, esiintyen neljässä ottelussa. Hän oli juniorina pelannut menestyksekkäästi hyökkääjänä, mutta edustusjoukkueessa hänet siirrettiin keskikentälle. Kaudella 1977 Huoviala oli joukkueen mukana voittamassa tuplamestaruutta. Hän itse pelasi 18 ottelussa ja onnistui maalinteossa kolmesti.  

Vuosina 1982 ja 1985 Haka voitti Suomen Cupin, Huovialan ollessa tärkeässä roolissa molempina vuosina. Voitettuaan Suomen Cupin vuonna 1982, Haka pääsi Cup-voittajien Cupiin, jossa se sai vastaansa Juventuksen. Haka hävisi yhteismaaleissa vain kahdella maalilla. Vuonna 1986 polvivamma päätti Huovialan uran, jonka jälkeen hän pelasi vielä muun muassa Pallo-Sepoissa sekä SexyPöxyissä alemmilla sarjatasoilla. Huoviala pelasi yhdentoista pääsarjakautensa aikana yhteensä 209 ottelua ja teki niissä 34 maalia.

Huoviala pelasi läpi kaikki nuorten ja poikien maajoukkueet, muttei koskaan pelannut yhtäkään ottelua Suomen A-maajoukkueessa. Hän oli myös mukana Suomen olympiajoukkueessa.

### Vaikuttajana

Peliuransa jälkeen kauppatieteen maisteriksi kouluttautunut Huoviala siirtyi Hakan puheenjohtajaksi sekä varainhankintapäälliköksi vuonna 1996. Hänen tehtäviinsä kuului muun muassa joukkueen kokoaminen seuraavalle kaudelle. Huoviala sai myös Opetusministeriöltä urheilun ansiomerkin työstään suomalaisen jalkapalloilun hyväksi vuonna 2004.

Huovialan puheenjohtajakaudella Haka oli yksi Suomen menestyvimmistä seuroista. Se nousi heti seuraavana vuonna Ykkösestä takaisin Veikkausliigaan, voittaen samalla Suomen Cupin. Haka oli moneen vuoteen ainoa suomalainen seura, joka on pelannut jollain muulla tasolla kuin ykköstasolla voittaessaan Suomen Cupin. Seuraavana kolmena vuonna Haka voitti Suomen mestaruuden Huovialan johdolla. Vuonna 2002 tuli taas Suomen Cupin voitto. Haka voitti mestaruuden myös juhlavuotenaan vuonna 2004. Vuonna 2005 Huoviala erosi Hakan puheenjohtajuudesta jättäen tehtävät Veikko Sieväselle.

Huoviala on toiminut myös Suomen Jalkapallomuseota ylläpitävän Suomen Jalkapallomuseo ry:n puheenjohtajana.

## Lähteet
William Tyndale

**William Tyndale** (n. 1494–6. lokakuuta 1536) oli Raamatun englanniksi kääntänyt brittiläinen kirkonmies. Hänet teloitettiin ja poltettiin roviolla kerettiläisyydestä. Edelleen käytössä olevassa Kuningas Jaakon raamatussa on osia Tyndalen käännöksestä.

Tyndale osasi englantia, saksaa, ranskaa, italiaa, espanjaa, latinaa, kreikkaa ja hepreaa.

## Kuolema

Henry VIII:n välirikko katolisen kirkon kanssa vuonna 1534 merkitsi alkua Englannin uskonpuhdistukselle, jolloin Tyndale uskoi työnsä jatkamisen julkisesti olevan turvallista. Pian Tyndalen muutettua Belgian Antwerpeniin ja lakattua piileskelemästä hänen tuttavansa Henry Phillips ilmiantoi hänet. Tyndale vangittiin kerettiläisenä, ja häntä pidettiin 500 päivää vangittuna Vilvoorden linnassa. 6. lokakuuta 1536 Tyndale teloitettiin kuristamalla ja hänet poltettiin roviolla. Useita tuhansia kopioita hänen Uudesta Testamentistaan oli kuitenkin jo tehty. 

Historioitsija John Foxen mukaan Tyndale sanoi viimeisinä sanoinaan: "Herra, avaa Englannin kuninkaan silmät." Hän ei ehtinyt kääntää Vanhaa Testamenttia kokonaan englanniksi.

Kolme vuotta Tyndalen kuoleman jälkeen Henrik VIII julkaisi englanninkielisen "Great Bible"-raamatunkäännöksen, joka oli laadittu Tyndalen käännöksen pohjalta.

## Lähteet
Johann Tetzel

**Johann Tetzel** (1465 – 11. elokuuta 1519) oli saksalainen dominikaani. Nykyään hänet muistetaan parhaiten reformaation aikaisena anekauppiaana. Hänen toimintansa oli osaltaan rohkaisemassa Martti Lutheria kirjoittamaan 95 teesiään. Juuri Tetzelin kerrotaan käyttäneen kuuluisia sanoja ”kun raha kirstuun kilahtaa, sielu taivaaseen vilahtaa”. 

Tetzel oli syntyisin Meissenin Pirnasta. Nuoruudessaan hän opiskeli teologiaa ja filosofiaa. Vuonna 1489 hän liittyi dominikaaneihin. Jonkin aikaa hän toimi paavin valtuuttamana inkvisiittorina, kunnes vuonna 1517 paavi Leo X valtuutti hänet myymään aneita Saksassa.   

Tetzel ehti lopulta nähdä orastavasta reformaatiosta vain sen alkuvuodet. Lutherin toiminnan tuotua julkisuuteen anekaupan epäkohdat Tetzel vetäytyi henkisesti ja fyysisesti heikkona Leipzigin luostariin. Vuonna 1519 hän menehtyi.

## Lähteet
Darko Pančev

**Darko Pančev** (s. 7. syyskuuta 1965 Skopje, Jugoslavia) on jugoslavialainen ja pohjoismakedonialainen jalkapalloilija, pelipaikaltaan hyökkääjä. 

Pančev aloitti uransa 11-vuotiaana Vardar Skopjen juniorijoukkueissa. Seuran edustusjoukkueessa hän pelasi vuosina 1982–1988 yhteensä 151 sarjaottelua ja teki 84 maalia. Kaudella 1986–1987 hän kuului Vardarin kantaviin voimiin joukkueen juhliessa ensimmäistä Jugoslavian mestaruuttaan. Peräti kymmenen muun joukkueen saama pisterangaistus kuitenkin kumottiin kauden jo päätyttyä ja virallisissa tuloksissa seura jäi lopulta vasta viidenneksi.

Vuonna 1988 Pančev siirtyi Belgradin Punaiseen tähteen. Hänen huippukautensa oli 1990–1991, jolloin joukkue voitti Euroopan cupin. Rangaistuspotkukilpailuun venyneessä loppuottelussa Marseillea vastaan Pančev teki voiton ratkaisseen maalin. Kyseisellä kaudella hän oli Euroopan paras maalintekijä 32 ottelussa tekemällään 34 maalilla. Myöhemmin samana vuonna hän johdatti maalillaan Punaisen tähden voittoon chileläistä Colo-Coloa vastaan Euroopan ja Etelä-Amerikan mestareiden välisessä ottelussa. Kolmen kauden aikana belgradilaisjoukkueessa pelaamissaan 91 ottelussa Pančev teki 84 osumaa. Euroopan cupin voiton ohella hän pääsi joukkueessa juhlimaan kolmesti Jugoslavian mestaruutta ja kerran kansallisen cupin voittoa. 

Vuonna 1992 Pančev jätti Punaisen tähden ja siirtyi milanolaiseen Interiin. Interissä hän pelasi kahden ja puolen vuoden ajan sekä lyhyemmin lainasopimuksella VfB Leipzigissa ja edusti vielä Fortuna Düsseldorfia sekä sveitsiläistä FC Sionia ennen lopettamistaan vuonna 1997. 

Jugoslavian maajoukkueessa Pančev pelasi vuosina 1984–1991 27 ottelua joissa teki 17 maalia. Hän oli mukana vuoden 1990 Italian MM-kisoissa, joissa joukkue selviytyi puolivälieriin. Makedonian tasavallan itsenäistyttyä 1991 hän siirtyi edustamaan uutta kotimaansa maajoukkuetta.

## Lähteet
Javad Davari

**Javad Davari** (, s. 25. huhtikuuta 1983 Isfahan) on iranilainen koripalloilija. Hänen nykyinen seuransa on Petrochimi Bandar Imam, jota ennen hän on pelannut mm. Zob Ahan Eshafanin riveissä. 

Davari pelaa myös maajoukkueessa, jossa hän on ollut mukana voittamassa Aasian-mestaruuskilpailuja 2007 sekä pelaamassa olympialaisissa 2008.
Mai Kuraki

**Mai Kuraki** (; s. 28. lokakuuta 1982 Funabashi, Chiban prefektuuri) on japanilainen poplaulaja ja -lauluntekijä. Hän nousi julkiseen tietoisuuteen aloittamalla uransa ensimmäisellä singlejulkaisullaan vuonna 1999.

Ensimmäinen studioalbumi *Delicious Way* ilmestyi 28. kesäkuuta 2000. Sitä myytiin  kopiota Japanissa, joten siitä tuli maassa vuoden 2000 myydyin albumi. Vaikka myöhemmät albumit eivät ole myyneet yhtä paljon, ovat nekin sijoittuneet listalla korkeille sijoille, jopa ensimmäisille.

Kurakilla on Guinnessin maailmanennätys eniten saman artistin laulamia tunnusmusiikkeja animaatiosarjalle (). Kuraki on laulanut 21 kappaletta *[[Salapoliisi Conan]]* -sarjaan.

Kurakin laulama kappale "Light Up My Life" on *[[Valkyria Chronicles 4]]:n* tunnusmusiikkina.

## Diskografia
### Studioalbumit
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Viralliset sivut 
* 
* 
*
Hamed Afagh

**Hamed Afagh** (, s. 1. helmikuuta 1983 Mašhad) on iranilainen koripalloilija. Hän edustaa Saba Battery Tehrania. 

Afagh pelaa myös maajoukkueessa, jossa hän on ollut mukana voittamassa pronssia Aasian kisoissa 2006 ja kultaa Aasian-mestaruuskilpailuissa 2007. Lisäksi hän pelasi Pekingin olympialaisissa 2008.
Reggie Witherspoon

**Reggie Witherspoon** (31. toukokuuta 1985) on yhdysvaltalainen pikajuoksija. Witherspoon oli voittamassa Yhdysvalloille 4x400 metrin olympiakultaa vuoden 2008 kesäolympialaisissa. Witherspoon juoksi vain alkuerissä.

## Lähteet
Lanka

**Lanka** on tekstiilituotteiden raaka-aine, joka valmistetaan kehräämällä yhteen luonnonkuituja, synteettisiä kuituja tai näitä molempia. Lankaa käytetään tekstiilien valmistuksessa esimerkiksi ompeluun, neulontaan, kudontaan, virkkaamiseen ja kirjontaan. Lankoja voidaan värjätä keinotekoisin tai luontaisin väriainein.

Erilaisissa langoissa on eri määrä kuitusäikeitä, mikä yhdessä kuitutyypin ja kehruumenetelmän kanssa vaikuttaa langan paksuuteen ja painoon. Kuidunkäsittelyllä ja kehruumenetelmällä voidaan vaikuttaa myös langan tiiviyteen, kierteisyyteen, sileyteen, kuohkeuteen ja pörröisyyteen. Nämä ominaisuudet vaikuttavat langan tuntuun ja käyttötarkoitukseen.

## Lähteet
* Webb, M.: *Pieni suuri neulekirja* (alkuteos *Knitting Stitches: over 300 contemporary and traditional stitch patterns*, 2006, suom. Pirjo Aho). Minerva 2011.
Oshin Sahakian

**Oshin Sahakian** (, s. 21. maaliskuuta 1986 Isfahan) on iranilainen koripalloilija. Hän edustaa Zob Ahan Esfahania. 

Maajoukkueessa Sahakian on ollut mukana voittamassa Aasian-mestaruutta 2007 sekä pelaamassa olympialaisissa 2008.
Takako Doi

**Takako Doi** (; 30. marraskuuta 1928 – 20. syyskuuta 2014) oli japanilainen poliitikko. Hän johti vuosina 1986–1991 ja 1996–2003 maansa sosiaalidemokraattista puoluetta, joka vuoteen 1991 tunnettiin sosialistipuolueen nimellä.

Takako Doi tuli valituksi Japanin parlamentin jäseneksi ensi kertaa vuonna 1969. Hän sai varhaisella urallaan kuuluisuutta sukupuolten välisen tasa-arvon puolestapuhujana.

Vuoden 2003 vaaleissa sosiaalidemokraattinen puolue menetti huomattavasti kannatustaan, sillä sen edustajat alun perin kiistivät Japanin kansalaisia kaapatun Pohjois-Koreaan. Puolue oli jo aiemmin pitänyt tärkeinä suhteitaan Pohjois-Koreaan. Myös Doi itse menetti parlamenttipaikkansa puolueen kannatuksen heikennyttyä. Erottuaan puolueen johtajan töistä hän sai seuraajakseen Mizuho Fukushiman.

Doi kuoli keuhkokuumeeseen 85-vuotiaana 20. syyskuuta 2014 sairaalassa Hyōgon prefektuurissa.

## Lähteet
Yorkin yliopisto

**Yorkin yliopisto** () toimii Yorkin kaupungissa Pohjois-Englannissa. Se on perustettu vuonna 1963. Nykyisin yliopistossa on yli 11&nbsp;000 opiskelijaa. Yliopisto jakautuu kahdeksaan collegeen, jotka muistuttavat Cambridgen ja Oxfordin collegeja ja tarjoavat opiskelijoille myös majoitusta. Asumismuodosta riippumatta jokainen opiskelija ja tiedekunnan jäsen kuuluu johonkin collegeen. Yksi college-järjestelmän tarkoituksista on antaa opiskelijoille inhimillisen kokoinen yhteisö, johon voi samaistua.

## Laitokset
Perusopetusta annetaan 25 laitoksella.
* Arkeologia
* Biokemia
* Biologia
* Kemia
* Informaatioteknologia
* Kauppatieteet
* Kasvatustieteet
* Sähkötekniikka
* Englanti ja kirjallisuus
* Ympäristötieteet
* Historia
* Terveystieteet
* Taidehistoria
* Kielitieteet
* Oikeustiede
* Johtamistaito
* Matematiikka
* Musiikki
* Filosofia
* Fysiikka
* Politiikka
* Psykologia
* Sosiologia
* Teatteritiede, elokuva ja televisio

## Lähteet

## Aiheesta muualla

* Yliopiston verkkosivut